Auditor's report — BGRIM, period 2022 (audited, opinion: unqualified)
Auditor firm: PwC
Signing partner: บุญเลิศ  กมลชนกกุล

รายงานของผู้สอบบัญชีรับอนุญาต

เสนอ ผู้ถือหุ้นและคณะกรรมการของบริษัท บี.กริม เพาเวอร์ จำกัด (มหาชน)

ความเห็น

ข้าพเจ้าเห็นว่า งบการเงินรวมและงบการเงินเฉพาะกิจการแสดงฐานะการเงินรวมของบริษัท บี.กริม เพาเวอร์ จำกัด (มหาชน) (บริษัท) และบริษัทย่อย (กลุ่มกิจการ) และฐานะการเงินเฉพาะกิจการของบริษัท ณ วันที่ 31 ธันวาคม พ.ศ. 2565 และผลการดำเนินงานรวมและผลการดำเนินงานเฉพาะกิจการ รวมถึงกระแสเงินสดรวมและกระแสเงินสดเฉพาะกิจการสำหรับปีสิ้นสุด
วันเดียวกัน โดยถูกต้องตามที่ควรในสาระสำคัญตามมาตรฐานการรายงานทางการเงิน

งบการเงินที่ตรวจสอบ

งบการเงินรวมและงบการเงินเฉพาะกิจการประกอบด้วย

งบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม พ.ศ. 2565

งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการสำหรับปีสิ้นสุดวันเดียวกัน

งบแสดงการเปลี่ยนแปลงส่วนของเจ้าของรวมและงบแสดงการเปลี่ยนแปลงส่วนของเจ้าของเฉพาะกิจการสำหรับปีสิ้นสุดวันเดียวกัน

งบกระแสเงินสดรวมและงบกระแสเงินสดเฉพาะกิจการสำหรับปีสิ้นสุดวันเดียวกัน และ

หมายเหตุประกอบงบการเงินรวมและงบการเงินเฉพาะกิจการซึ่งประกอบด้วยนโยบายการบัญชีที่สำคัญและหมายเหตุเรื่องอื่น ๆ

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในส่วนของความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า ข้าพเจ้ามีความเป็นอิสระจากกลุ่มกิจการและบริษัทตามประมวลจรรยาบรรณของผู้ประกอบวิชาชีพบัญชี รวมถึงมาตรฐานเรื่องความเป็นอิสระที่กำหนดโดยสภาวิชาชีพบัญชีในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการ และข้าพเจ้าได้ปฏิบัติตามความรับผิดชอบด้านจรรยาบรรณอื่น ๆ ตามประมวลจรรยาบรรณดังกล่าว ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่าง ๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบ   งบการเงินรวมและงบการเงินเฉพาะกิจการสำหรับงวดปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบ  งบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

ข้อมูลอื่น

กรรมการเป็นผู้รับผิดชอบต่อข้อมูลอื่น ข้อมูลอื่นประกอบด้วย ข้อมูลซึ่งรวมอยู่ในรายงานประจำปี แต่ไม่รวมถึงงบการเงินรวมและงบการเงินเฉพาะกิจการ และรายงานของผู้สอบบัญชีที่อยู่ในรายงานนั้น ข้าพเจ้าคาดว่าข้าพเจ้าจะได้รับรายงานประจำปีภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่น และข้าพเจ้าไม่ได้ให้ความเชื่อมั่นต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการคือ การอ่านและพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการ หรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปี หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้า
ต้องสื่อสารเรื่องดังกล่าวกับคณะกรรมการตรวจสอบ

ความรับผิดชอบของกรรมการต่องบการเงินรวมและงบการเงินเฉพาะกิจการ

กรรมการมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้ โดยถูกต้องตามที่ควร
ตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่กรรมการพิจารณาว่าจำเป็น เพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ กรรมการรับผิดชอบในการประเมินความสามารถของกลุ่มกิจการและบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่อง เว้นแต่กรรมการมีความตั้งใจที่จะเลิกกลุ่มกิจการและบริษัท หรือหยุดดำเนินงาน หรือไม่สามารถดำเนินงานต่อเนื่องต่อไปได้

คณะกรรมการตรวจสอบมีหน้าที่ช่วยกรรมการในการกำกับดูแลกระบวนการในการจัดทำรายงานทางการเงินของกลุ่มกิจการและบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูง 
แต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริง
อันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาด และถือว่ามีสาระสำคัญ
เมื่อคาดการณ์อย่างสมเหตุสมผลได้ว่ารายการที่ขัดต่อข้อเท็จจริงแต่ละรายการ หรือทุกรายการรวมกันจะมีผลต่อการตัดสินใจ
ทางเศรษฐกิจของผู้ใช้งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจเยี่ยงผู้ประกอบวิชาชีพและการสังเกต และสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการ ไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยง
ที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้นการแสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มกิจการและบริษัท

ประเมินความเหมาะสมของนโยบายการบัญชีที่กรรมการใช้และความสมเหตุสมผลของประมาณการทางบัญชี และการเปิดเผยข้อมูลที่เกี่ยวข้องซึ่งจัดทำขึ้นโดยกรรมการ

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของกรรมการจากหลักฐานการสอบบัญชีที่ได้รับ และประเมินว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มกิจการและบริษัทในการดำเนินงานต่อเนื่องหรือไม่ ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้ข้อสังเกตถึงการเปิดเผยข้อมูลในงบการเงินรวมและงบการเงินเฉพาะกิจการที่เกี่ยวข้อง หรือถ้าการเปิดเผยดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มกิจการและบริษัทต้องหยุดการดำเนินงานต่อเนื่อง

ประเมินการนำเสนอ โครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยข้อมูลว่างบการเงินรวมและงบการเงินเฉพาะกิจการแสดงรายการ และเหตุการณ์ในรูปแบบที่ทำให้มีการนำเสนอข้อมูล
โดยถูกต้องตามที่ควรหรือไม่

ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรม
ทางธุรกิจภายในกลุ่มกิจการเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง การควบคุม
ดูแลและการปฏิบัติงานตรวจสอบกลุ่มกิจการ ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับคณะกรรมการตรวจสอบในเรื่องต่าง ๆ ที่สำคัญซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบ และข้อบกพร่องที่มีนัยสำคัญในระบบการควบคุมภายในหากข้าพเจ้า
ได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่คณะกรรมการตรวจสอบว่า ข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับคณะกรรมการตรวจสอบเกี่ยวกับความสัมพันธ์ทั้งหมด ตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับคณะกรรมการตรวจสอบ ข้าพเจ้าได้พิจารณาเรื่องต่าง ๆ ที่มีนัยสำคัญที่สุดในการตรวจสอบงบการเงินรวมและงบการเงินเฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ในรายงานของผู้สอบบัญชี เว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

บุญเลิศ  กมลชนกกุล

ผู้สอบบัญชีรับอนุญาตเลขที่ 5339

กรุงเทพมหานคร

28 กุมภาพันธ์ พ.ศ. 2566

บริษัท บี.กริม เพาเวอร์ จำกัด (มหาชน)

งบการเงินรวมและงบการเงินเฉพาะกิจการ

วันที่ 31 ธันวาคม พ.ศ. 2565

| เรื่องสำคัญในการตรวจสอบ | วิธีการตรวจสอบ |

| การลงทุนในประเทศมาเลเซีย |  |

| อ้างถึงหมายเหตุประกอบงบการเงินข้อ 4.1 การบัญชีสำหรับงบการเงินรวม ข้อ 4.2 การรวมธุรกิจ ข้อ 7 ประมาณการทางบัญชีที่สำคัญ และการใช้ดุลยพินิจ ข้อ 16 เงินลงทุนในบริษัทย่อย ข้อ 17 เงินลงทุนในบริษัทร่วมและ การร่วมค้า และข้อ 18 สินทรัพย์ทางการเงินที่วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น   เมื่อวันที่ 10 มิถุนายน พ.ศ. 2565 บริษัทย่อยของบริษัทซึ่งจดทะเบียนและจัดตั้งในประเทศมาเลเซีย ได้เข้าลงทุนโดยการถือหุ้นในบริษัท 3 แห่ง โดยพิจารณาเป็นเงินลงทุนในบริษัทย่อย (หมายเหตุ 16) เงินลงทุนในการร่วมค้า (หมายเหตุ 17) และสินทรัพย์ทางการเงินที่วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น (หมายเหตุ 18) ด้วยมูลค่าการลงทุนรวม 180.03 ล้านริงกิตมาเลเซีย (เทียบเท่า 1,418.77 ล้านบาท)   การจัดประเภทของการลงทุนดังที่กล่าวมาข้างต้นเกี่ยวข้องกับการใช้ดุลพินิจของผู้บริหารของกลุ่มกิจการ ซึ่งต้องใช้การตีความและการวิเคราะห์ที่สำคัญ อีกทั้งการลงทุนข้างต้นถือเป็นการลงทุนรายการเดียวกัน มูลค่า การลงทุนสำหรับแต่ละกิจการจึงต้องถูกปันส่วนโดยอ้างอิงจากมูลค่ายุติธรรมของแต่ละกิจการ ณ วันที่ทำรายการ ซึ่งสามารถปันส่วนได้ดังนี้   เงินลงทุนในบริษัทย่อย (0.80) ล้านบาท เงินลงทุนในการร่วมค้า จำนวน 1,329.79 ล้านบาท และ สินทรัพย์ทางการเงินที่วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น จำนวน 89.77 ล้านบาท  นอกจากนี้ การลงทุนในการร่วมค้าข้างต้นถือเป็นการรวมธุรกิจตามนโยบายการบัญชีและมาตรฐานการรายงานทางการเงินที่เกี่ยวข้อง โดยกลุ่มกิจการได้ใช้ผู้เชี่ยวชาญอิสระด้านการประเมินมูลค่า คำนวณหามูลค่ายุติธรรมของสินทรัพย์สุทธิที่ได้มา และการปันส่วนราคาซื้อในการรวมธุรกิจ (Purchase Price Allocation) ซึ่งเสร็จสิ้นในระหว่างปี พ.ศ. 2565 ผลจากการประเมินมูลค่าดังกล่าวส่งผลให้เกิดค่าความนิยมจำนวน 661.53 ล้านบาท ที่เกิดขึ้นจากการรวมธุรกิจ โดยค่าความนิยมดังกล่าวแสดงรวมอยู่ภายใต้รายการเงินลงทุนในการร่วมค้าในงบแสดงฐานะการเงินรวม   ข้าพเจ้าให้ความสำคัญกับรายการนี้เนื่องจาก มูลค่าของสิ่งตอบแทนที่จ่ายในรายการดังกล่าวเป็นจำนวนที่มีสาระสำคัญต่องบการเงินรวม ความซับซ้อนของการเข้าทำรายการซึ่งเป็นไปตามเงื่อนไขของสัญญา ที่จำเป็นต้องใช้ดุลยพินิจของผู้บริหารในการตีความและการวิเคราะห์ที่สำคัญ การพิจารณามูลค่ายุติธรรมของสินทรัพย์สุทธิที่ได้มาและการปันส่วนราคาซื้อในการรวมธุรกิจ โดยเฉพาะอย่างยิ่งการวัดมูลค่ายุติธรรมของโรงไฟฟ้าที่ได้รับมาจากการรวมธุรกิจภายใต้วิธีมูลค่าจากการใช้ ล้วนเป็นเรื่องที่เกี่ยวข้องกับการใช้ดุลยพินิจที่สำคัญของผู้บริหาร ทั้งการเลือกวิธีการวัดมูลค่า การกำหนดข้อสมมติฐานที่สำคัญ ที่ใช้ในการคำนวณซึ่งได้แก่ อัตราค่าไฟฟ้า กำลังการผลิตของโรงไฟฟ้า อัตราการเติบโต ค่าใช้จ่ายในการดำเนินงาน โครงสร้างเงินลงทุน  อัตราการคิดลด เป็นต้น | วิธีการปฏิบัติงานของข้าพเจ้าสำหรับเรื่องดังกล่าวประกอบด้วย ทำความเข้าใจเงื่อนไขต่าง ๆ ของสัญญาซื้อขายหุ้นเพื่อประเมินความเหมาะสมของวิธีการบัญชีที่ผู้บริหารใช้พิจารณาจัดประเภทรายการของเงินลงทุน และวิธีการปันส่วนสำหรับการกำหนดมูลค่าเริ่มแรกของเงินลงทุน ว่าสอดคล้องกับข้อกำหนดของมาตรฐานการรายงานทางการเงินที่เกี่ยวข้องหรือไม่ ประเมินความสมเหตุสมผลของข้อมูลและข้อสมมติฐานหลักที่ใช้ในการประเมินมูลค่ายุติธรรมของสินทรัพย์สุทธิที่ได้มา โดยประเมินและสอบถามผู้บริหารในเชิงทดสอบเกี่ยวกับข้อมูลและข้อสมมติฐานที่ใช้ในการคำนวณรวมทั้งเปรียบเทียบกับข้อมูลในอดีต และข้อมูลจากแหล่งภายนอกที่สามารถเปรียบเทียบกันได้ ให้ผู้เชี่ยวชาญของข้าพเจ้าสอบทานความเหมาะสมและความสมเหตุสมผลของวิธีการที่ใช้ในการประเมินมูลค่ายุติธรรมของสินทรัพย์สุทธิที่ได้มา ตรรกะของวิธีการคำนวณ การประมาณอัตราคิดลดและปัจจัยในการคิดลด โดยเปรียบเทียบกับข้อมูลของผู้เล่นรายอื่นในอุตสาหกรรมที่เปรียบเทียบกันได้ และคำนวณประมาณการโดยอิสระแล้วนำผลลัพธ์มาเปรียบเทียบกับประมาณการที่ผู้บริหารได้จัดทำขึ้น ทดสอบการคำนวณค่าความนิยมที่เกิดขึ้นจากการรวมธุรกิจ อันเป็นผลต่างระหว่างมูลค่าสิ่งตอบแทนที่จ่ายซื้อทั้งหมดกับมูลค่ายุติธรรมของสินทรัพย์สุทธิที่ได้มาที่ระบุได้ ซึ่งแสดงรวมในรายการเงินลงทุนในการร่วมค้าในงบแสดงฐานะการเงินรวม ประเมินความเหมาะสมและความเพียงพอของการเปิดเผยข้อมูลในหมายเหตุประกอบงบการเงินที่เกี่ยวข้องกับรายการนี้  จากการปฏิบัติงานข้างต้น ข้าพเจ้าไม่พบข้อสังเกตที่มีสาระสำคัญเกี่ยวกับวิธีการทางบัญชีที่ใช้ในการจัดประเภทรายการของเงินลงทุน และการปันส่วนสำหรับการกำหนดมูลค่าเริ่มแรกของเงินลงทุน นอกจากนี้ ข้อมูลและข้อสมมติฐานที่สำคัญที่ผู้บริหารใช้ในการพิจารณามูลค่ายุติธรรมของสินทรัพย์สุทธิที่ได้มามีความสมเหตุสมผลตามหลักฐานที่ได้รับ |

|  |  |

| เรื่องสำคัญในการตรวจสอบ | วิธีการตรวจสอบ |

| การประเมินการด้อยค่าของเงินลงทุนในบริษัทย่อย บริษัทร่วม และการร่วมค้า |  |

| อ้างถึงหมายเหตุประกอบงบการเงินข้อ 7 ประมาณการ ทางบัญชีที่สำคัญและการใช้ดุลยพินิจ ข้อ 16 เงินลงทุนในบริษัทย่อย และข้อ 17 เงินลงทุนในบริษัทร่วมและการร่วมค้า ณ วันที่ 31 ธันวาคม พ.ศ. 2565 บริษัทมีเงินลงทุนในบริษัทย่อย บริษัทร่วมและการร่วมค้าในจำนวนที่เป็นสาระสำคัญ ผู้บริหารได้ประเมินถึงการมีอยู่ของข้อบ่งชี้การด้อยค่าของส่วนได้เสียในบริษัทย่อย บริษัทร่วม และการร่วมค้าดังกล่าว อย่างสม่ำเสมอ ข้าพเจ้าให้ความสำคัญกับการตรวจสอบรายการนี้เนื่องจากการประเมินถึงการมีอยู่ของข้อบ่งชี้การด้อยค่าของมูลค่าเงินลงทุนนั้นอาศัยดุลยพินิจ ในกรณีที่เกิดข้อบ่งชี้ของการด้อยค่า กระบวนการและวิธีการในการกำหนดมูลค่าที่คาดว่าจะได้รับคืนของเงินลงทุนยังขึ้นอยู่กับข้อสมมติฐาน ซึ่งอาศัยการใช้ดุลยพินิจของผู้บริหาร มูลค่าที่คาดว่าจะได้รับคืนคำนวณจากมูลค่ายุติธรรมหักด้วยต้นทุนในการจำหน่าย ข้อมูลและข้อสมมติฐานหลักที่ใช้ ในการประมาณมูลค่าปัจจุบันของกระแสเงินสดในอนาคต ได้แก่ อัตราค่าไฟฟ้า กำลังการผลิตของโรงไฟฟ้า อัตราการเติบโต ต้นทุนและค่าใช้จ่ายในการดำเนินงาน โครงสร้างเงินทุน และอัตราคิดลด จากการประเมินของผู้บริหาร มูลค่าที่คาดว่าจะได้รับคืนของเงินลงทุนที่มีข้อบ่งชี้ของการด้อยค่า สูงกว่ามูลค่าตามบัญชีของเงินลงทุน และไม่มีการด้อยค่าที่ต้องรับรู้ในงบการเงิน | วิธีการปฏิบัติงานของข้าพเจ้าสำหรับเรื่องดังกล่าวประกอบด้วย สอบถามผู้บริหารเกี่ยวกับสภาวะตลาดในปัจจุบันและสถานะของบริษัทย่อย บริษัทร่วม และกิจการร่วมค้าแต่ละแห่ง เพื่อประเมินข้อบ่งชี้การด้อยค่าที่อาจเกิดขึ้น สำหรับเงินลงทุนที่มีข้อบ่งชี้ของการด้อยค่า ข้าพเจ้าให้ผู้เชี่ยวชาญของข้าพเจ้าสอบทานความเหมาะสมและความสมเหตุสมผลของวิธีการที่ใช้ในการประเมินมูลค่า ตรรกะของวิธีการคำนวณ การประมาณอัตราคิดลดและปัจจัยในการคิดลด โดยเปรียบเทียบกับข้อมูลของผู้เล่นรายอื่นในอุตสาหกรรมที่เปรียบเทียบกันได้ ประเมินความสมเหตุสมผลของข้อมูลและข้อสมมติฐานหลักที่ใช้ในการประเมินมูลค่าที่คาดว่าจะได้รับคืน โดยเปรียบเทียบกับสัญญาที่เกี่ยวข้อง ข้อมูลในอดีต และข้อมูลในตลาดของอุตสาหกรรมที่เปรียบเทียบกันได้ ประเมินการวิเคราะห์ความอ่อนไหวของข้อสมมติฐานหลักเพื่อประเมินว่าปัจจัยใดมีความอ่อนไหวต่อมูลค่าที่คาดว่าจะได้รับคืน และผลกระทบที่อาจเกิดขึ้นจากช่วงของผลลัพธ์ที่เป็นไปได้ ประเมินความเหมาะสมและความเพียงพอของการเปิดเผยข้อมูลในหมายเหตุประกอบงบการเงินที่เกี่ยวข้องกับรายการนี้  จากการปฏิบัติงานข้างต้น ข้าพเจ้าไม่พบข้อสังเกตที่มีสาระสำคัญในการประเมินข้อบ่งชี้การด้อยค่าของผู้บริหาร นอกจากนี้ ข้อมูลและข้อสมมติฐานหลักที่ผู้บริหารใช้ในการประเมินมูลค่าที่คาดว่าจะได้รับคืน มีความสอดคล้องกับหลักฐานที่ได้รับ |

|  |  |